Thisted FC går lige med Brabrand IF, efter de to oprykkerhold mødtes i 1. division i Brabrand søndag eftermiddag. I lang tid lignede det ellers et 2-0 nederlag til det nordjyske fodboldhold, men i det 77. minut trådte midtbanespiller Glenn Rask pludselig i karakter, da han reducerede til 2-1. Thisted red videre på det momentum, og i det 90. minut var det ligeledes en midtbanespiller, der scorede, da Allan Hovenhoff kunne udligne til 2-2. Derved fortsætter Thisted FC deres gode stime, efter de rykkede op til NordicBet Ligaen i denne sæson. De ligger nu på en 4. plads i ligaen med ti point efter seks kampe. Deres næste kamp er hjemme mod HB Køge den 3. september klokken 13.45.

Opsummering:
Thisted FC tager hjem fra Århus efter at have reddet sig til ét point i en kamp mod Brabrand IF, der ellers lignede et nederlag.